Harriet (cinta)

:*Iste articlo ye sobre una cinta estausunidense de cine biografico de 2019; ta atros usos, se veiga *'Harriet (desambigación)***.


***Harriet**' (títol orichinal, estrenada en Aragón con ixe mesmo títol) ye una cinta de cine biografico de drama historico coproducida por o cine estausunidense y lo cine chinés estrenada l'anyo 2019, dirichida por Kasi Lemmons seguntes un guión adaptau por Gregory Allen Howard y Kasi Lemmons (basau en una historia de Gregory Allen Howard), con una banda sonora orichinal de Terence Blanchard, una dirección de fotografía de John Toll, una producción cinematografica de Debra Martin Chase, Daniela Taplin Lundberg y Gregory Allen Howard ta las productoras Perfect World Pictures, New Balloon y Stay Gold Features, y un elenco d'o cual en fan parte Cynthia Erivo, Leslie Odom Jr., Joe Alwyn, Clarke Peters, Vanessa Bell Calloway, Vondie Curtis-Hall, Jennifer Nettles, Janelle Monáe, Omar Dorsey, Tim Guinee, Zackary Momoh, Deborah Ayorinde, Henry Hunter Hall, Tory Kittles, Nigel Reed y Mike Marunde, entre d'atros actors.

En 1849 en Maryland, Araminta "Minty" Ross se casa con John Tubman, un liberto, estando ella esclava. O pai de Minty, tamién liberto, reclama la libertat de sus fillas a Edward Brodess, seguntes as clausulas d'o testamento de l'anterior propietaria, pero Brodess se niega. Cuan Minty preba de fuyir, la captura lo fillo d'Edward, Gideon, qui la castiga. Cua muere su pai, Gideon vende a Minty, qui dende los maltractos de Gideon tiene visions, y tien agora la visión de que ha de fuyir. No quiere que su mariu l'acompanye prque si los capturan perderá la suya libertat, pero encara que toz creyen que ha muerto ofegada, Minty consigue plegar enta Wilmington (Delaware), a on l'abolicionista Thomas Garrett la conduz a la muga con Pennsilvania, dende on marcha enta Philadelphia, a on conoix a William Still, president d'a Sociedat Antiesclavista de Pennsilvania, qui li proposa cambiar o suyo nombre. Minty eslíe clamar-se Harriet, con l'apelliu Tubman d'o suyo mariu. Cuan consigue visitar a su familia d'amagau, descubre que su mariu, creyendo-la muerta, s'ha casau con una atra muller. Dende alabez, Harriet colabora con o nombre de "Moise" con o Ferrocarril Subterranio ta conducir esclavos enta los estaus d'o norte a on a esclavitut no ye legal. Cuan Gideon descubre que "Moise" ye Harriet, la persigue dica Philadelphia, a on mata a la muller negra que vive con ella y la fa fuyir enta Canadá. Tanimientres, finalment consigue liberar a la suya familia y prener parte en a Guerra Civil d'os Estaus Unius.

A cinta s'ambienta en os anyos 1840, 1850 y 1860 en Wilmington (Delaware, Philadelphia (Pennsilvania) y en Maryland, y las suyas escenas se filmoron en Charles City, Cumberland, Hanover, Mathews, Petersburg, Powhatan y Richmond (Virchinia).

Ye una cinta que ha recibiu cuantismos premios y nominacions, en destacando dos nominacions en 2020 a los Premios Oscar (Millor Actriz y Millor Canción Orichinal) en a suya 92<sup>ena</sup> edición; y atras dos nominacions ixe mesmo anyo a los Premios Globos d'Oro (Millor Actriz Dramatica y Millor Canción Orichinal) en a suya 77<sup>ena</sup> edición.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Harriet'' en Internet Movie Database.
*  ''Harriet'' en Rotten Tomatoes.